6. ΕΓΚΥΚΛΙΟΣ ΙΚΑ Αριθ. 129 της 4 Ιουν. 1953 Περί τμηματικής εξοφλήσεως εις 18 δόσεις των μέχρι της 31.3.53 καθυστερουμένων προς το ΙΚΑ και τα συγχωνευθέντα εις αυτό Ταμεία, πλην της ΟΑΦΑ, εισφορών. Κοινοποιούμεν υμίν την υπ' αριθ. 31957/1 232/23-5-53 προεγκριτικήν απόφασιν του κ. Υπουργού Εργασίας περί τμηματικής εξοφλήσεως εις 18 μηνιαίας δόσεις των μέχρι της 31 Μαρτ. 1953 καθυστερουμένων προς το Ι.Κ.Α. και τα συγχωνευθέντα εις αυτό Ταμεία, πλην της ΟΑΦΑ εισφορών και παραγγέλομεν την ακριβή προς ταύτην συμμόρφωσιν υμών. Ωσαύτως παραγγέλλομεν, όπως άπαντα τα Υποκαταστήματα, εκτός των εν Αθήναις και Πειραιεί τοιούτων, μεριμνήσουν δια την ευρείαν δημοσιότητα της προεγκρίσεως ταύτης, ίνα λάβωσιν εγκαίρως γνώσιν οι ενδιαφερόμενοι εργοδόται της περιφερείας των και εις τους οποίους δέον να τονισθή κατά τον κατηγορηματικώτερον τρόπον, ότι πρόκειται περί της τελευταίας πλέον παρεχομένης διευκολύνσεως. Εν συνεχεία των ανωτέρω διευκρινίζομεν υμίν τα εξής: 1.Τα συγχωνευθέντα εις το Ίδρυμα Ταμεία, άτινα αφορά η κοινοποιουμένη προέγκρισις, είναι τα εξής: α)Ταμείον Αλληλοβοηθείας προσωπικού Εταιρείας Επιχειρήσεων, Ανθρακωρυχείων Κύμης Ευβοίας. β)Ταμείον Αλληλοβοηθείας Προσωπικού Εταιρίας Ανθρακωρυχείων Αλιβερίου Ευβοίας. γ)Ταμείον Αλληλοβοηθείας προσωπικού Ανωνύμου Εταιρείας εκμεταλλεύσεως αργυρομεταλλευμάτων και βαρυτίνης Μήλου. δ)Ταμείον Αλληλοβοηθείας Προσωπικού Ανωνύμου Εταιρείας Θειωρυχείων Μήλου. ε)Ταμείον Αλληλοβοηθείας προσωπικού Εταιρείας μεταλλευτικών και χημικών επιχειρήσεων "Αδάμας" Μήλου. ς)Ταμείον Ανεργίας (βλ. Εγκ. 98/51). ζ)Ταμείον Συντάξεων σμυριδωρυκτών Νάξου. η)Ταμείον Συντάξεων Προσωπικού Τραπέζης Χίου. θ)Ταμείον Συντάξεων προσωπικού νέας Ανωνύμου Εταιρείας Διώρυγος Κορίνθου. ι)Ταμείον Ασφαλίσεως Εργατών φορτοεκφορτωτών Λιμένος Καλαμών. ια)Ειδικός Λογαριασμός Κοινωνικών Ασφαλίσεων Δωδεκανήσου (Ε.Λ.Κ.Α.Δ.) (βλ. εγκύκλιον 6/52) και ιβ)Ταμείον Ασφαλίσεως Καπνεργατών (Τ.Α.Κ.) (Βλ. εγκύκλιον 81/53). 2.Αι προς την τέως Οργάνωσιν Αντιφυματικής Ασφαλίσεως (Ο.Α.Φ.Α.) καθυστερούμεναι εισφοραί δεν συμπεριλαμβάνονται εις την  δια της κοινοποιουμένης προεγκρίσεως παρεχομένην   διευκόλυνσιν.  Περί   τούτων  ως  ρητώς  Σελ. 139 Καταβολή εισφορών με δόσεις 15Β.Γ.δ.5-6 διαλαμβάνει η εν λόγω προέγκρισις, εξακολουθεί ισχύουσα η δια της υπ' αριθ. 35906/1 259/6.9.52 αποφάσεως του κ. Υπουργού Εργασίας παρασχεθείσα διευκόλυνσις των 48 μηνιαίων δόσεων (βλ. εγκυκλίους 241/52, 274/52 και 21/53). 3.Δια της φράσεως της παρ. 1 της κοινοποιουμένης προεγκριτικής αποφάσεως "αι καθυστερούμεναι εισφοραί των μέχρι 31 Μαρτ. 1953 μισθολογικών περιόδων" εννοούνται αι κατά την 31 Μαΐου 1953 καθυστερούμεναι εισφοραί αι πηγάζουσαι εκ μισθολογικών περιόδων ληγουσών την 31 Μαρτ. 1953, περιλαμβανομένων και των ποσών εξ υπολειπομένων δόσεων προηγουμένων διευκολύνσεων. Εάν η μισθολογική περίοδος περιλαμβάνη τας τελευταίας ημέρας του Μαρτίου και τας πρώτας του Απριλ. 1953 (ως π.χ. η εβδομάς 29.3.53 - 4.4.53), τότε εις την διευκόλυνσιν της κοινοποιουμένης αποφάσεως περιλαμβάνονται αι μέχρι της αμέσως προηγουμένης μισθολογικής περιόδου εισφοραί (ήτοι εις το παράδειγμά της αι μέχρι της 28.3.53). Εις την περίπτωσιν όμως ταύτην ο εργοδότης δικαιούται να συμπεριλάβη εις την διευκόλυνσιν και τας εισφοράς τας αντιστοιχούσας εις τας από της λήξεως της αμέσως προηγουμένης μισθολογικής περιόδου μέχρι της 31.3.53 μεσολαβούσας ημέρας, αρκεί μόνον να καταστήση ευχερή τον έλεγχον του ΙΚΑ, συντάσσων προς τούτο ιδίας μισθολογικάς καταστάσεις δια τας ημέρας ταύτας. 4.Αι περί ων η ανωτέρω παράγραφος εισφοραί απαλλάσσονται των κατά την ισχύουσαν νομοθεσίαν προσθέτων τελών, επιβαρύνονται όμως δια νέου προσθέτου τέλους, νυν οριζομένου και ανερχομένου εις 3% δι' έκαστον συμπεπληρωμένον τρίμηνον καθυστερήσεως (τα μη συμπεπληρωμένα τρίμηνα δεν επιβαρύνονται). Τα τρίμηνα ταύτα εις μεν τα Υποκ/ματα, άτινα ενεργούσι βεβαίωσιν των εισφορών εις το ενταύθα Ταμείον Εσόδων ΙΚΑ, υπολογίζονται από της τελευταίας ημέρας του μηνός, καθ' ον εγένετο η βεβαίωσις αύτη, εις δε τα λοιπά Υποκ/ματα υπολογίζονται από της τελευταίας ημέρας του μηνός, καθ' ον συνετάγη η οικεία πράξις επιβολής εισφορών (και ουχί καθ' ον επεδόθη αύτη εις τον εργοδότην). Εάν δεν εγένετο Π.Ε.Ε. αλλ' υπεβλήθη δήλωσις εξοφλήσεως, η δήλωσις αύτη επέχει θέσιν ΠΕΕ, ως εγνωρίσαμεν υμίν ήδη δια της υπ' αριθ. 102/51 εγκυκλίου, παρ. 12. Ενταύθα σημειούμεν, ότι, εφ' όσον η καταβολή της πρώτης δόσεως δέον κατά την κοινοποιουμένην απόφασιν να γίνη εντός του Ιουνίου 1953, η περίοδος της καθυστερήσεως, δι' ην επιβάλλονται πρόσθετα τέλη 3%, θεωρείται λήγουσα την 31 Μαΐου 1953. Επομένως τα ως άνω τρίμηνα δέον να υπολογίζωνται μέχρι της ημερομηνίας ταύτης. Σελ. 140 Επίσης διευκρινίζομεν, ότι αι μη ληξιπρόθεσμοι δόσεις αι πηγάσασαι εκ των διατάξεων των άρθρ. 57 παρ. 1 και 27 παρ. 3 εδ. β΄ του ν. 1846/51, ως αύται ετροποποιήθησαν μεταγενεστέρως, ήτοι αι υπολειπόμεναι εκ των 24 δόσεων, αίτινες ωρίσθησαν δια της υπ' αριθ. 21539/Ι 142/7.5.52 προεγκριτικής αποφάσεως του κ. Υπουργού Εργασίας, ήτις εκοινοποιήθη υμίν δια της υπ' αριθ. 110/52 εγκυκλίου διαταγής ημών, περιλαμβανόμεναι εις την δια της κοινοποιουμένης προεγκρίσεως ρύθμισιν των 18 δόσεων, δεν επιβαρύνονται δια του ως άνω κατά τρίμηνον καθυστερήσεως προσθέτου τέλους. (Προϋπόθεσις όμως του τελευταίου τούτου, ήτοι της μη επιβαρύνσεως δια προσθέτου τέλους, είναι ότι οι εργοδόται θα έχουν καταλάβει και την δόσιν του μηνός Μαΐου 1953 εμπροθέσμως, άλλως το υπολειπόμενον ποσόν οφειλής θα εξοφληθή μεν κατά τους όρους της κοινοποιουμένης δια της παρούσης προεγκρίσεως, θα επιβαρυνθή όμως και δια των υπ' αυτής προβλεπομένων προσθέτων τελών). Η εντός ( ) φράσις δεν ισχύει σήμερον του ζητήματος ρυθμισθέντος δια της υπ' αριθ. 157 της 20 Ιουλ. 1953 Εγκυκλίου ΙΚΑ, ήτις ορίζει ότι "εάν οι περί ων πρόκειται εργοδόται δεν έχουν καταβάλλει την (εκ των 24) δόσιν του μηνός Μαΐου 1953 εμπροθέσμως, θα καταβάλουν αυτήν βεβαρυμένην με τα υπό της υπ' αριθ. 31957/Ι. 232/23.5.53 Υπουργικής αποφάσεως προβλεπόμενα τέλη, το δε υπολειπόμενον ποσόν θα εξοφλήση κατά τους όρους της αυτής Υπουργικής αποφάσεως προβλεπόμενα πρόσθετα τέλη, το δε υπολειπόμενον ποσόν θα εξοφλήση κατά τους όρους της αυτής Υπουργικής αποφάσεως αλλ' άνευ των υπ' αυτής προβλεπομένων προσθέτων τελών. Εάν όμως ο εργοδότης δεν κάμη χρήσιν της υπό της ως άνω Υπουργικής αποφάσεως παρεχομένης διευκολύνσεως, τότε ολόκληρον το οφειλόμενον ποσόν καθίσταται αμέσως απαιτητόν, επιβαρύνεται δε κατά τας διατάξεις του ν. 1846/51, ήτοι με πρόσθετον τέλος 50%. 15Β.Γ.δ.6 Καταβολή εισφορών με δόσεις 5.Υπεύθυναι δηλώσεις περί τμηματικής εξοφλήσεως των οφειλών δεν θα υποβληθούν παρά των εργοδοτών, αλλά τα οφειλόμενα ποσά θα εξαχθούν εκ των σχετικών στοιχείων του Ιδρύματος (Π.Ε.Ε., βιβλία Ταμείου Εσόδων Ι.Κ.Α., υποβληθείσαι εις το παρελθόν δηλώσεις εξοφλήσεως κλπ.). Εάν εργοδότης, εις τον οποίον δεν έχει γίνει έλεγχος δι' ολόκληρον την μέχρι 31.3.53 χρονική περίοδον, ζητήση την τακτοποίησιν της οφειλής του, η υπηρεσία δέον να ενεργήση αμέσως έλεγχον, ή, αν καθίσταται τούτο ανέφικτον, να συντάξη Π.Ε.Ε., της οποίας το ποσόν θα καθορίζεται κατά δήλωσιν του εργοδότου, αναγραφομένου επ' αυτής ότι «εγένετο κατά δήλωσιν του εργοδότου» και «δια τόσον ποσόν». Η αυτή αναγραφή δέον να γίνη και εις το «βιβλίον ελέγχου εργοδότου». Κατά το πρώτον μετά την ως άνω δήλωσιν του εργοδότου ενεργηθησόμενον έλεγχον θα γίνη οριστική εκκαθάρισις της οφειλής αυτού και αναλόγως των πορισμάτων του ελέγχου τούτου ή θα συνταχθή συμπληρωματική Π.Ε.Ε. ή θα μειωθή το ποσόν της ήδη συνταχθείσης τοιαύτης. Εάν εργοδότης τις δηλώση ποσόν μικρότερον του πράγματι οφειλομένου, το μη δηλωθέν ποσόν δεν υπόκειται εις την διευκόλυνσιν της κοινοποιουμένης αποφάσεως, αλλ' επιβαρύνεται κατά τας διατάξεις του ν. 1846/51, η δε είσπραξίς του επιδιώκεται δια πάντων των νομίμων μέτρων, ως εάν μη υπήρχεν η δυνατότης τμηματικής εξοφλήσεως αυτού. 6.Κατά την καταβολήν εκάστης δόσεως εκτός των εκδιδομένων γραμματίων εισπράξεως, θα γίνωνται υπό του εργοδότου και υπό του Ταμείου Εσόδων ΙΚΑ ή υπό της αρμοδίας υπηρεσίας των Υποκ/μάτων σχετικαί εγγραφαί εις το βιβλίον αγοράς ενσήμων κατά τον ακόλουθον τρόπον: Ο εργοδότης θα συμπληρώνη εις διπλούν, ήτοι επί της αιτήσεως αγοράς ενσήμων και επί της βεβαιώσεως αγοράς αυτών, την επωνυμίαν της επιχειρήσεως, το είδος αυτής και την διευθύνσίν της. Το δε Ταμείον Εσόδων ΙΚΑ ή η Υπηρεσία του Υποκ/ματος θα συμπληρώνη επίσης εις διπλούν και εις τας τρεις κενάς στήλας «Δραχμαί» κατά σειράν τα εξής: Εις την πρώτην στήλην τον αριθμόν της εξοφλουμένης ΠΕΕ ή δηλώσεως εξοφλήσεως, εις την δευτέραν το ποσόν της κυρίας εισφοράς της καταβαλλομένης δόσεως και εις την τρίτην το ποσόν του προσθέτου τέλους αυτής π.χ. Π.Ε.Ε. Κυρ. εισφ. Πρ. Τ. 1.890 2.500.000 250.000 Εις την ένδειξιν «Μισθολογική περίοδος» του εντύπου θα σημειούται υπό της υπηρεσίας ο μην ον αφορά η καταβαλλομένη δόσις π.χ. Ιουλ. 1953. Αι δύο αύται σελίδες του εντύπου, συμπληρούμεναι κατά τ' ανωτέρω, θα υπογράφωνται και θα σφραγίζωνται παρά της υπηρεσίας, και η μεν δευτέρα θα παραμείνη εις το στέλεχος, η δε πρώτη υπό  μεν του Ταμείου Εσόδων ΙΚΑ θα αποστέλλεται εις την παρ’ ημίν Διεύθυνσιν Μηχανογραφήσεως ομού μετά των μηνιαίων αποσπασμάτων εισπράξεως προς ενέργειαν των σχετικών πιστώσεων, εις δε τα επαρχιακά Υποκαταστήματα θα χρησιμοποιήται από τα οικεία Γραφεία καθυστερήσεων δια τον αυτόν σκοπόν. Τουτ’ αυτό θα γίνεται εφεξής δια πάσαν καταβολήν ποσών γινομένην έναντι ή εις εξόφλησιν οφειλών, δι' ας έχουσι συνταχθή πράξεις επιβολής εισφορών ή προσθέτων τελών. Εννοείται, ότι η αγορά των ενσήμων δια τας τρεχούσας εισφοράς θα συνεχίζεται κανονικώς δια των αυτών βιβλίων αγοράς ενσήμων. Αι σελίδες δηλαδή τούτων θα χρησιμοποιούνται εναλλάξ δια την αγοράν ενσήμων δια τας τρεχούσας εισφοράς και δια την καταβολήν των δόσεων της κοινοποιουμένης αποφάσεως. Αι υπηρεσίαι εσόδων δέον να παράσχουν αναλόγους οδηγίας εις τα όργανα του εξωτερικού ελέγχου, ώστε επί των βιβλίων ελέγχου εργοδοτών να μη φέρουν ούτοι εις πίστωσιν των τρεχουσών εισφορών τας κατά τον ως άνω τρόπον γινομένας καταθέσεις τοις μετρητοίς έναντι οφειλομένων ποσών δι’ α συνετάγησαν πράξεις επιβολής. 7.Υπό της κοινοποιουμένης αποφάσεως τάσσεται προθεσμία, εντός της οποίας δύναται να γίνη χρήσις του δικαιώματος της υπ' αυτής παρεχομένης διευκολύνσεως, οριζομένου ότι η πρώτη δόσις δέον να καταβληθή εντός του Ιουν. 1953. Η μη εμπρόθεσμος χρήσις του δικαιώματος τούτου, ήτοι η μη καταβολή της πρώτης δόσεως εντός του Ιουν. 1953, συνεπάγεται την έκπτωσιν του οφείλοντος εργοδότου από της παρεχομένης διευκολύνσεως, οπότε η οφειλή επιβαρύνεται κατά τας διατάξεις του ν. 1846/51. 8.Προϋπόθεσις της χρήσεως του δικαιώματος της υπό της κοινοποιουμένης αποφάσεως παρεχομένης διευκολύνσεως (ήτοι προϋπόθεσις της καταβολής της πρώτης δόσεως εντός του Ιουν. 1953), αλλά και της αποδοχής υπό της υπηρεσίας εκάστης των υπολοίπων δόσεων, είναι η κανονική καταβολή των τρεχουσών εισφορών. Αύται θα θεωρούνται ως κανονικώς καταβληθείσαι, έστω και αν καταβληθώσιν εκπροθέσμως, αλλά μετά των επιβαρυνόντων αυτάς προσθέτων τελών (βλ. και εγκύκλιον 24/53). 9.Κατά την κοινοποιουμένην απόφασιν εάν δόσις τις εκ των μετά την πρώτην δεν καταβληθή εμπροθέσμως (ήτοι εντός του ημερολογιακού μηνός εις ον αναφέρεται), δύναται να καταβληθή    μεταγενεστέρως.   Τότε   όμως   δι’  έκαΣελ. 141 Καταβολή εισφορών με δόσεις 15Β.Γ.δ.6 στον μήνα καθυστερήσεως επιβαρύνεται με πρόσθετον τέλος 2% επί του τμήματος αυτής του συνιστωμένου εκ κυρίας εισφοράς. 10.Βάσει των ανωτέρω παρέχομεν υμίν κατωτέρω παράδειγμα αναλύσεως λογ/σμού τινός: Η Α΄ ΠΕΕ εκ 3.000.000 δραχμών συνετάγη την 30.11.1950. Έκτοτε, και μέχρι 31.5.1953 παρήλθον 10 τρίμηνα συμπεπληρωμένα, άρα επιβαρύνεται δια προσθέτου τέλους 3Χ10=30% =900.000 δραχμάς. Η Β΄ΠΕΕ εκ 5.000.000 δραχμών συνετάγη την 31.3.1951 κατά του αυτού εργοδότου. Έκτοτε, και μέχρι 31.5.53, παρήλθον 8 τρίμηνα συμπεπληρωμένα, άρα επιβαρύνεται δια προσθέτου τέλους 3Χ8=24%=1.200.000 δραχμάς (το μη συμπεπληρωμένον τρίμηνον δεν επιβαρύνεται). Η Γ΄ΠΕΕ εκ 10.000.000 δραχμών συνετάγη την 29 Φεβρ. 1952 κατά του αυτού εργοδότου. Έκτοτε και μέχρι 31.5.53 παρήλθον 5 τρίμηνα συμπεπληρωμένα, άρα επιβαρύνεται δια προσθέτου τέλους, 3Χ5=15%=1.500.000 δραχ. Το σύνολον οφειλής του εν λόγω εργοδότου εκ κυρίας εισφοράς των ανωτέρω υπ' αριθ. Α΄, Β΄, Γ΄ΠΕΕ ανέρχεται εις 3.000.000+5.000.000+ 10.000.000=18.000.000 δραχμάς. Το σύνολον οφειλής του αυτού εργοδότου εκ προσθέτου τέλους δια τας αυτάς ΠΕΕ ανέρχεται εις 900.000+1.200.000+1.500.000=3.600.000 δραχμάς. (Σημειωτέον ότι τα πρόσθετα τέλη δέον να αναγράφωνται εις χωριστόν λογ/σμόν από τον λογ/σμόν της κυρίας εισφοράς). Επομένως ο περί ου πρόκειται εργοδότης δι' εκάστην δόσιν θα καταβάλη το 1/18 εκατέρου των ανωτέρω δύο ποσών (κυρίας εισφοράς και προσθέτου τέλους), ήτοι 1.000.000 δραχμάς δία κυρίαν εισφοράν και 200.000 δραχμάς δια πρόσθετον τέλος=1.200.000 δραχ. Εάν καθυστερήση την καταβολήν δόσεώς τινος επί 2 μήνας π.χ., θα επιβαρυνθή με νέον πρόσθετον τέλος 4% επί της κυρίας εισφοράς της δόσεως, ήτοι με 40.000 δραχμάς, οπότε η καθυστερουμένη αύτη δόσις ανέρχεται πλέον εις 1.240.000 δραχμάς/ Σημείωσις:Το ανωτέρω παράδειγμα ως προς τον χρόνον υπολογισμού των τριμήνων καθυστερήσεων αναφέρεται εις τα εκτός της πρώτης Διοικήσεως Πρωτευούσης Υποκ/ματα, εις α κατά την παραγρ. 4 της παρούσης τα τρίμηνα ταύτα υπολογίζονται από της συντάξεως της Π.Ε.Ε. 11.Δια της κοινοποιουμένης αποφάσεως καταργούνται πάσαι αι από της δημοσιεύσεως του ν. 1846/51 και εφεξής παρασχεθείσαι εις τους εργοδότας διευκολύνσεις δια την εξόφλησιν καθυστερουμένων εισφορών, τόσον αι γενικαί, όσον και αι ειδικαί τοιαύται (πλην βεβαίως της δια την ΟΑΦΑ παρασχεθείσης τοιαύτης, ως είπομεν ανωτέρω). Σελ. 142 12.Το νόημα της παρ. 4 της κοινοποιουμένης αποφάσεως είναι ότι εισφοραί περιόδων μέχρι 31 Μαρτ. 1953, εφ' όσον κατεβλήθησαν μέχρι της ημερομηνίας εκδόσεως της αποφάσεως, ήτοι μέχρι της 23 Μαΐου 1953, απαλλάσσονται των μήπω καταβληθέντων προσθέτων τελών. Συνεπώς δέον να προβήτε εις την διαγραφήν αυτών, εάν έχουσι συνταχθή πράξεις επιβολής δι’ αυτά. 13.Τέλος εν παρ. 5 της αποφάσεως ορίζεται, ότι τυχόν καταβληθέντα πρόσθετα τέλη δεν επιστρέφονται. Περιπτώσεις εφαρμογής της δευτέρας προτάσεως της παραγράφου ταύτης (εχούσης ούτω: «συμψηφίζονται δε με τα κατά την παρ. 1 καθοριζόμενα, εφ' όσον αφορούν οφειλομένας εισέτι εισφοράς») νομίζομεν, ότι δεν θα εμφανισθούν εν τη πράξει, δοθέντος, ότι περίπτωσις εξοφληθέντος προσθέτου τέλους αφορώντος μήπω εξοφληθείσαν κυρίαν εισφοράν δεν υπάρχει. Θα συμψηφισθούν όμως (αλλά τη αιτήσει του ενδιαφερομένου) με οφειλομένας εισφοράς τα μετά την 23 Μαΐου 1953 καταβληθέντα πρόσθετα τέλη. 15Β.Γ.δ.6 Καταβολή εισφορών με δόσεις 14.Προς ενημέρωσιν των ασφαλιστικών βιβλιαρίων των ησφαλισμένων θα χρησιμοποιηθούν ένσημα Κ. κατά τα εν τη υπ' αριθ. 268/52 εγκυκλίω διαταγή ημών οριζόμενα. Προς τούτο δέον τα Υποκ/ματα να αναφέρωσιν ημίν το ταχύτερον την αναγκαιούσαν αυτοίς ποσότητα των ενσήμων τούτων. Η αναγνώρισις όμως των πραγματοποιηθεισών ημερών εργασίας δύναται να γίνη και δια σφραγίσεως των ασφαλιστικών βιβλιαρίων των ησφαλισμένων. Η προτίμησις του ενός εκ των δύο τούτων τρόπων ενημερώσεως των ασφαλιστικών βιβλιαρίων αφίεται εις την κρίσιν της αρμοδίας υπηρεσίας εκάστου Υποκαταστήματος. 15.Δια τα Υποκ/ματα Αθηνών και Πειραιώς θα συγκεντρωθούν εις την παρ’ ημίν Διεύθυνσιν Μηχανογραφήσεως εις ενιαίον λογαριασμόν α)αι προ του Οκτ. 1950 καθυστερήσεις (δοθέντος ότι από του Οκτ. 1950 η σύνταξις των χρεωστικών καταλόγων των Υποκ/μάτων τούτων προς βεβαίωσιν των καθυστερουμένων εισφορών εις το Ταμείον Εσόδων Ι.Κ.Α. γίνεται υπό της παρ’ ημίν Διευθύνσεως Μηχανογραφήσεως) λαμβανόμεναι κεχωρισμένως κατ’ εργοδότην εκ των υπολοίπων των χρεωστικών καταλόγων του Ταμείου Εσόδων ΙΚΑ, και β)αι «κατά δήλωσιν» των εργοδοτών οφειλαί, δι' ας δεν είχον συνταχθή ΠΕΕ. Αι οφειλαί αύται θα βεβαιωθούν εις το Ταμείον Εσόδων ΙΚΑ, των εν λόγω «δηλώσεων» αποτελουσών Π.Ε.Ε. Αι Π.Ε.Ε. αι συντασσόμεναι δια περίοδον μέχρι 31 Μαρτ. 1953 (διά τα ποσά των οποίων διευκολύνονται δια της κοινοποιουμένης αποφάσεως οι εργοδόται) δέον να βεβαιώνωνται εγκαίρως εις το Ταμείον Εσόδων ΙΚΑ. 16.Τα λοιπά Υποκ/ματα δέον να βεβαιώσουν αμέσως τας τυχόν μη βεβαιωθείσας εισέτι οφειλάς τας δηλωθείσας δια των «δηλώσεων εξοφλήσεως» αίτινες υπεβλήθησαν εις το παρελθόν εφ' όσον δια τα ποσά ταύτα δεν έχουσι συνταχθή Π.Ε.Ε. Ωσαύτως δέον να βεβαιώσουν αμέσως και τας ανωτέρω εν παρ. 15 εδ. β΄ αναφερομένας Π.Ε.Ε. 17.Του λοιπού δέον όπως άπαντα τα Υποκ/ματα συντάσσωσι κεχωρισμένας Π.Ε.Ε. δια τα μέχρι 31.3.53 οφειλόμενα ποσά, από τα από 1.4.53 και εφεξής τοιαύτα. 18.Άπαντα τα Υποκ/ματα, πλην των τοιούτων Αθηνών και Πειραιώς, δέον να καταχωρούν τα ποσά των δια περιόδους από 1 Απρ. 1953 και εφεξής συντασσομένων Π.Ε.Ε. εις νέαν ατομικήν πινακίδα εργοδότου. Εις την αυτήν πινακίδα και εις την πρώτην γραμμήν δέον να καταχωρηθή το σύνολον των μέχρι της 31 Μαρτ. 1953 οφειλομένων υπό του εργοδότου εισφορών. Επειδή δε η τελευταία αύτη εργασία είναι ενδεχόμενον εις τινα Υποκ/ματα να μη δύναται να συντελεσθή αμέσως, θα πρέπει, πριν ή αρχίση η εις τας νέας ατομικάς πινακίδας εργοδοτών καταχώρησις πράξεων επιβολής δια περιόδους από 1 Απρ. 1953 και εφεξής, να αφεθή ασυμπλήρωτος η πρώτη ή αι δύο πρώται γραμμαί, ίνα συμπληρωθούν μεταγενεστέρως. 19.Τα Υποκ/ματα δέον να καταστήσουν γνωστόν εις τους εργοδότας, ότι η δια της κοινοποιουμένης αποφάσεως παρεχομένη εις αυτούς διευκόλυνσις είναι η τελευταία, και ότι από τούδε και εις το εξής θα εφαρμόζωνται αυστηρότατα αι περί εισπράξεως των εισφορών διατάξεις τόσον του ν. 1846/51, όσον και του νόμου «περί εισπράξεως δημοσίων εσόδων». Δι’ εκάστην καθυστέρησιν τρεχουσών εισφορών δέον να υποβάλλωνται μηνύσεις και να λαμβάνωνται αναγκαστικά μέτρα κατά των καθυστερούντων εργοδοτών. Επί του θέματος των μηνύσεων υπομιμνήσκομεν την υπ’ αριθ. 112/53 εγκύκλιον διαταγήν ημών, περί υποβολής μηνύσεων τόσον δια την μη καταβολήν εις το Ίδρυμα των παρά των ησφαλισμένων παρακρατηθέντων υπό του εργοδότου ποσών, όσον και δια την μη καταβολήν των βαρυνουσών αυτοίς εισφορών. Επί του θέματος των αναγκαστικών μέτρων υπομιμνήσκομεν το κοινοποιηθέν προς άπαντα τα Υποκ/ματα υπ’ αριθ. 25199/5136/29-4-53 έγγραφον ημών προς το ενταύθα Ταμείον Εσόδων ΙΚΑ περί λήψεως αναγκαστικών μέτρων κατά εργοδοτών, εις ους παρεσχέθησαν διευκολύνσεις τμηματικής εξοφλήσεως της οφειλής των, οσάκις αι εξ εισφορών απαιτήσεις του Ιδρύματος καθίστανται επισφαλείς λόγω αφερεγγυότητος αυτών κλπ. Τα αρμόδια όργανα της Διευθύνσεως Επιθεωρήσεως εντέλλονται, όπως παρακολουθούν μετ’ ιδιαιτέρας προσοχής την πιστήν εφαρμογήν της παρούσης παραγράφου. Σελ. 143 Καταβολή εισφορών με δόσεις 15Β.Γ.δ.6 15Β.Γ.δ.6 Καταβολή εισφορών με δόσεις 